9 nye film- og serietrailers der fik os til at glemme Super Bowl | Magasinet M!
The Handmaid's Tale - sæson 1
Streaming-sitet og produktionsselskabet Hulu ser ud til at være kommet for at blive. Og The Handmaid's Tale er højst sandsynligt deres mest ambitiøse projekt til dato. Det er serie-versionen af Margaret Atwoods 1985-roman af samme navn, der foregår i en postapokalyptisk fremtid, hvor kvinder overhovedet ingen rettigheder har. Serien har Mad Mens Elisabeth Moss, Gilmour Girls' Alexis Bledel, Orange is the New Blacks Samira Wiley og Shakespeare in Loves Joseph Fiennes i hovedrollerne.
Yes! Star-Lord og co. er tilbage, når den anden Guardians of the Galaxy-film får premiere til maj. Heri fortsætter det akavede team deres eventyr, mens Star-Lord - eller Peter Quill, som han hedder - kommer tættere på sandheden om, hvor han stammer fra. Der bliver uden tvivl 1000 procent underholdning for alle pengene.
Det kan godt være, at en Baywatch-film virker unødvendig, men vi håber blot, at filmen godt ved, at den er unødvendig, og derfor bliver en sjov omgang - lidt lige som du så 21 Jump Street være det. Castet, der blandt andet består af Dwayne "The Rock" Johnson og Zac Efron, vidner i hvert fald om en vis form for selvironi. Vi frygter dog, at det bliver en gevaldig fuser.
Michael Bay er tilbage med sin pengemaskine, der til dags dato har indspillet for mere end $3,7 milliarder på trods af rædderlige anmeldelser. I den femte Transformers-film vender Mark Wahlberg tilbage og får selskab af Anthony Hopkins, som virker til at have mistet enhver form for selvrespekt. Men hva' fa'en! Kæmpemæssige robotter, der slås, tiltaler os alligevel mere, end vi tør at indrømme.
Netflix' store succes fra 2016 vender tilbage på det lille lærred til Halloween. Og det virker til, at du kommer til at få mere af det hele, hvad angår horror-elementer og størrelsen på mosteren. Yderligere ses børnene i det, der ligner Ghostbusters-dragter. Nøj, hvor vi glæder os.